b"\n_START_ARTICLE_\nHabitatge al carrer Bisbe Vilanova, 7\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa de planta rectangular voltada de jard\xc3\xad. Disposa de planta baixa i dos pisos i el teulat \xc3\xa9s a quatre aig\xc3\xbces. La fa\xc3\xa7ana de ponent t\xc3\xa9 estucats formant grans franges horitzontals i presenta dos balcons al primer pis. Una l\xc3\xadnia vertical emmarca les finestres de donen llum a l'escala, i est\xc3\xa0 decorada amb trossos de recuperaci\xc3\xb3 de cer\xc3\xa0mica vidriada de colors. A l'altra fa\xc3\xa7ana hi ha una \xc3\xa0mplia tribuna al primer pis que s'aprofita per fer una terrassa en el pis superior.\n_START_SECTION_\nHist\xc3\xb2ria\n_START_PARAGRAPH_\nL'eixample \xc3\xa9s un projecte promogut per Manuel Malagrida i Fontanet, olot\xc3\xad enriquit a Am\xc3\xa8rica, que va encarregar a l'arquitecte J. Roca i Pinet l'elaboraci\xc3\xb3 d'una ciutat-jard\xc3\xad, amb zones verdes i xalets unifamiliars. A partir del Passeig de Barcelona i del riu Fluvi\xc3\xa0, dibuix\xc3\xa0 una disposici\xc3\xb3 radioc\xc3\xa8ntrica de carrers amb dos focus, la pla\xc3\xa7a d'Espanya i la d'Am\xc3\xa8rica, unides pel pont de Colom. Poc despr\xc3\xa9s es comen\xc3\xa7aren les obres de l'hemisferi espanyol i es comen\xc3\xa7aren a bastir nombroses cases amb la tipologia establerta. Can Simon va ser aixecada poc despr\xc3\xa9s d'acabar-se la guerra civil."